Návrh rozhodnutia Rady o stanovisku Spoločenstva v Asociačnej rade, vytvorenej Dohodou medzi Európskym spoločenstvom a jeho členskými štátmi na jednej strane a Rumunskom na strane druhej, týkajúcom sa zlepšenia obchodných opatrení pre spracované poľnohospodárske produkty uvedené v protokole 3 Európskej dohody medzi Európskym spoločenstvom a Rumunskom /* KOM/2004/0615 v konečnom znení - ACC 2004/0210 */





Brusel, 28.09.2004 KOM(2004) 615 v konečnom znení 2004/0210 (ACC) Návrh ROZHODNUTIA RADY o stanovisku Spoločenstva v Asociačnej rade, vytvorenej Dohodou medzi Európskym spoločenstvom a jeho členskými štátmi na jednej strane a Rumunskom na strane druhej, týkajúcom sa zlepšenia obchodných opatrení pre spracované poľnohospodárske produkty uvedené v protokole 3 Európskej dohody medzi Európskym spoločenstvom a Rumunskom (predložená Komisiou) ODÔVODNENIE Podľa podmienok článku 20 Európskej dohody medzi Európskym spoločenstvom a jeho členskými štátmi na jednej strane a Rumunskom na strane druhej, schválenej rozhodnutím Rady a Komisie (94/907/EZVO, ES, Euratom) z 19. decembra 1994[1], stanovuje protokol 3 obchodné opatrenia pre spracované poľnohospodárske produkty v ňom uvedené. Protokol 3 bol zmenený a doplnený protokolom upravujúcim obchodné aspekty Európskej dohody[2]. V októbri 2002 bolo Komisii na základe smerníc Rady umožnené vstúpiť do rokovaní s Rumunskom s cieľom zlepšenia obchodných opatrení pre spracované poľnohospodárske produkty v rámci prípravy na vstup. 18. mája 2004 dospeli strany k návrhu dohody, v ktorej sa počíta s úplnou liberalizáciou obchodu, kvótami, v rámci ktorých sa neuplatňuje clo alebo znížením dovozných ciel. Na niektoré vývozy mimo kvót sa budú naďalej vzťahovať súčasné obchodné opatrenia, uvedené v existujúcom protokole 3. Spracované poľnohospodárske produkty, na ktoré sa nevzťahuje príloha I Zmluvy, nebudú oprávnené na vývozné náhrady na základe nariadenia Komisie (ES) č. 1520/2000 z 13. júla 2000, ktoré stanovuje podrobné spoločné pravidlá uplatňovania systému na poskytovanie vývozných náhrad za niektoré poľnohospodárske výrobky vyvážané vo forme tovarov, na ktoré sa nevzťahuje príloha I Zmluvy, a kritériá pre stanovenie sumy týchto náhrad[3]. Asociačná rada môže rozhodnúť o rozšírení zoznamu spracovaných poľnohospodárskych produktov podľa protokolu 3, zmenách ciel a zvýšeniach alebo zrušeniach colných kvót. Z týchto dôvodov sa Rade odporúča prijať návrh rozhodnutia Rady o stanovisku Spoločenstva v Asociačnej rade s cieľom implementovať výsledky rokovaní, ktoré budú viesť k zlepšeniu niektorých obchodných opatrení v protokole 3. 2004/0210 (ACC) Návrh ROZHODNUTIA RADY o stanovisku Spoločenstva v Asociačnej rade, vytvorenej Dohodou medzi Európskym spoločenstvom a jeho členskými štátmi na jednej strane a Rumunskom na strane druhej, týkajúcom sa zlepšenia obchodných opatrení pre spracované poľnohospodárske produkty uvedené v protokole 3 Európskej dohody medzi Európskym spoločenstvom a Rumunskom RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 133 v spojení s druhým pododsekom odseku 2 článku 300, so zreteľom na návrh Komisie,[4] keďže: (1) Európskou dohodou[5] sa vytvára prepojenie medzi Európskym spoločenstvom a jeho členskými štátmi na jednej strane a Rumunskom na strane druhej. Jej protokol 3 zavádza obchodné opatrenia pre spracované poľnohospodárske produkty. (2) Nedávno boli dojednané nové zlepšenia v oblasti obchodu, ktorých cieľom je zlepšiť hospodársku konvergenciu v rámci prípravy na vstup a stanoviť úľavy vo forme úplnej liberalizácie obchodu s niektorými spracovanými poľnohospodárskymi produktmi, zníženia ciel alebo colných kvót. Na niektoré dovozy mimo kvót sa naďalej budú vzťahovať súčasné obchodné opatrenia. (3) Podľa protokolu 3 rozhodne Asociačná rada o všetkých zmenách ciel uvedených v prílohách tejto dohody a o zvýšení alebo zrušení colných kvót. (4) Asociačná rada taktiež rozhodne, či možno uplatňované clá znížiť v dôsledku znížení vyplývajúcich zo vzájomných úľav týkajúcich sa spracovaných poľnohospodárskych produktov. (5) Nariadenie Komisie č. 2271/2003[6] otvorilo pre rok 2004 colné kvóty na dovozy do Spoločenstva niektorých výrobkov pochádzajúcich z Rumunska. V roku 2004 by sa mali naďalej uplatňovať iba množstvá pre colné kvóty s poradovým č. 09.5435, poradovým č. 09.5437 a poradovým č. 09.5443. (6) Nariadenie Komisie (EHS) č. 2454/93 z 2. júla 1993 stanovujúce opatrenia pre vykonávanie nariadenia Rady (EHS) č. 2913/92, ktorým sa vydáva Colný kódex Spoločenstva[7] stanovuje postupy pre spravovanie colných kvót, ktoré budú používané v chronologickom poradí podľa dátumu colných vyhlásení. Tieto postupy by sa mali vzťahovať na dovozy na základe rozhodnutia Asociačnej rady. ROZHODLA TAKTO: Článok 1 Stanovisko Spoločenstva v Asociačnej rade, vytvorenej Dohodou o pridružení, týkajúce sa dvojstranného obchodu so spracovanými poľnohospodárskymi produktmi, je založené na návrhu rozhodnutia Asociačnej rady, priloženého v prílohe k tomuto rozhodnutiu. Článok 2 Množstvá pre colné kvóty pod poradovým č. 09.5435 a poradovým č. 09.5437 a poradovým č. 09.5443, otvorené na základe nariadenia (ES) č. 2271/2003 a prepustené do voľného obehu od 1. januára do [... 2004], sú úplne započítané s množstvami stanovenými v zodpovedajúcich colných kvótach stanovených v dodatku III rozhodnutia Asociačnej rady. Článok 3 Colné kvóty uvedené v dodatku III rozhodnutia Asociačnej rady sú spravované Komisiou v súlade s článkami 308a, 308b a 308c nariadenia (EHS) č. 2454/93. V Bruseli [...] Za Radu predseda PRÍLOHA Návrh ROZHODNUTIE ASOCIAČNEJ RADY ES-Rumunsko č. .../2004 týkajúce sa zlepšenia obchodných opatrení pre spracované poľnohospodárske produkty uvedené v protokole 3 Európskej dohody ASOCIAČNÁ RADA so zreteľom na Európsku dohodu, ktorou sa vytvára prepojenie medzi Európskym spoločenstvom a jeho členskými štátmi na jednej strane a Rumunskom na strane druhej, najmä na článok 1 ods. 2 jej protokolu 3, keďže: (1) Protokol 3 stanovuje obchodné opatrenia pre spracované poľnohospodárske produkty medzi Spoločenstvom a Rumunskom. Protokol 3 bol zmenený a doplnený protokolom upravujúcim obchodné aspekty Európskej dohody[8]. (2) Nedávno boli dojednané nové zlepšenia týkajúce sa obchodu s cieľom uľahčiť hospodársku konvergenciu pri príprave na vstup a stanoviť úľavy formou úplnej liberalizácie obchodu s niektorými spracovanými poľnohospodárskymi produktmi, zníženia ciel alebo colných kvót pre ostatných. (3) Na základe druhej odrážky článku 1, odseku 2 protokolu 3 rozhodne Asociačná rada, či možno uplatňované clá znížiť v dôsledku znížení vyplývajúcich zo vzájomných úľav týkajúcich sa spracovaných poľnohospodárskych produktov. (4) Na niektoré spracované poľnohospodárske výrobky, na ktoré sa vzťahuje protokol 3, ale nie sú uvedené v tomto rozhodnutí, alebo pre ktoré sú otvorené kvóty vyčerpané, sa budú naďalej vzťahovať existujúce obchodné opatrenia stanovené v protokole 3. (5) Na spracované poľnohospodárske výrobky, na ktoré sa nevzťahuje príloha I Zmluvy, by nemali byť poskytnuté vývozné náhrady podľa nariadenia Rady (ES) č. 1520/2000 z 13. júla 2000, ktorým sa ustanovujú spoločné podrobné pravidlá pre uplatňovanie systému prideľovania vývozných náhrad na určité poľnohospodárske produkty vyvážané vo forme tovaru, na ktorý sa nevzťahuje príloha I k Zmluve a kritériá pre stanovenie čiastky týchto náhrad[9]. (6) Na výrobky pochádzajúce z Rumunska a vyvezené do Spoločenstva by nemali byť poskytnuté vývozné náhrady. (7) Ročné kvóty stanovené v dodatku III a dodatku IV k tomuto rozhodnutiu by mali byť otvorené na základe podmienok špecifikovaných v týchto dodatkoch. ROZHODLA TAKTO: Článok 1 Od [ ... 2004] sú clá uvedené v dodatku I uplatniteľné na dovoz do Spoločenstva výrobkov pochádzajúcich z Rumunska, uvedených v tomto dodatku. Od [ ... 2004] sú clá uvedené v dodatku I uplatniteľné na dovoz do Rumunska výrobkov pochádzajúcich zo Spoločenstva, uvedených v tomto dodatku. Článok 2 Spracované poľnohospodárske produkty neuvedené v prílohe I Zmluvy, pochádzajúce zo Spoločenstva a vyvezené do Rumunska, nie sú oprávnené na vývozné náhrady poskytnuté na základe nariadenia Komisie (ES) č. 1520/2000. Spracované poľnohospodárske produkty neuvedené v prílohe I Zmluvy, pochádzajúce z Rumunska a vyvezené do Spoločenstva, nie sú oprávnené na vývozné náhrady v Rumunsku. Článok 3 Colné kvóty uvedené v dodatku III a dodatku IV sú otvorené od [... do 31. decembra 2004] a nasledujúce roky na základe podmienok v nich stanovených. Množstvá výrobkov, ktoré podliehajú colným kvótam otvoreným na základe nariadenia Komisie (ES) č. 2271/2003 pod poradovým č. 09.5435 a poradovým č. 09.5437 a poradovým č. 09.5443 a uvedené do voľného obehu do 1. januára do [...2004], sú úplne započítané s množstvami uvedenými v zodpovedajúcich colných kvótach stanovených pre výrobky s kódom KN ex 1902, s kódom KN 1094 1010 a 1904 2091 a kódom KN 2105 00 10 v dodatku III. Článok 4 Na spracované poľnohospodárske produkty, na ktoré sa nevzťahujú dodatky I, II, III a IV, alebo pre ktoré sú kvóty stanovené v dodatku III a IV vyčerpané, sa naďalej vzťahujú ustanovenia stanovené v protokole 3, ak nie je stanovené inak. Článok 5 Toto rozhodnutie vstúpi do platnosti v prvý deň mesiaca nasledujúceho po oznámení ukončenia vnútorného ratifikačného procesu obidvoma stranami. V Bruseli [...] Za Asociačnú radu predseda DODATOK I - Dovozné clá uplatňované na dovozy do Spoločenstva výrobkov pochádzajúcich z Rumunska +++++ TABLE +++++ * EA/EAR = Poľnohospodársky komponent/Znížené poľnohospodárske komponenty (kalkulované v súlade so základnými sumami uvedenými v protokole 3 Dohody). Tieto poľnohospodárske komponenty a znížené poľnohospodárske komponenty podliehajú maximálnemu clu stanovenému v spoločnom colnom sadzobníku, ak existuje. DODATOK II - Dovozné clá uplatňované na dovozy do Rumunska výrobkov pochádzajúcich zo Spoločenstva +++++ TABLE +++++ DODATOK III - Kvóty a clá uplatňované na dovoz do Spoločenstva výrobkov pochádzajúcich z Rumunska +++++ TABLE +++++ * Na množstvá prekračujúce kvótu sa bude uplatňovať clo stanovené v dodatku I. ** Pre kvótu 200 ton otvorenú od 1.01.06 do 31.12.06 bude clo v rámci kvóty 0. DODATOK IV - Colné kvóty uplatňované na dovozy do Rumunska výrobkov pochádzajúcich zo Spoločenstva +++++ TABLE +++++ * Na množstvá prekračujúce kvótu sa bude uplatňovať clo stanovené v dodatku II. ** V roku 2004 je clo v rámci kvóty 41.3% +++++ TABLE +++++ [1] Ú.v. EÚ L 357, 31.12.1994, s. 1. [2] Ú.v. EÚ L 301, 11.11.1998, s. 1. [3] Ú.v. EÚ L 177, 15.7.2000, s. 1. Nariadenie naposledy zmenené a doplnené nariadením (ES) č. 740/2003 (Ú.v. EÚ L 106, 29.4.2003, s. 12) [4] Ú.v. EÚ C [...] [...], s. [...] [5] Ú.v. EÚ L 357 , 31.12.1994, s. 1. [6] Ú.v. EÚ L 336, 23.12.2003, s. 29. [7] Ú.v. EÚ L 253, 11.10.1993, s. 1, naposledy zmenené a doplnené nariadením (ES) č. 2286/2003 (Ú.v. EÚ L 343, 31.12.2003, s. 1). [8] Ú.v. EÚ L 301, 11.11.1998, s. 3. [9] Ú.v. EÚ L 177, 15.7.2000, s. 1. Nariadenie naposledy zmenené a doplnené nariadením (ES) č. 740/2003 (Ú.v. EÚ L 106, 29.4.2003, s. 12).